Ur bennaenn ziazez eeunadus eus Unix a oa bezañ lakaet e pleustr an testenn ASCII evit tost an holl furmadoù restroù. Ne oa ket a aozer binarel en aozadennoù orinel eus Unix - ar reizhiad a-bezh a veze kefluniet en ur implijout skriptoù urzhiadoù shell mod-testenn. An anver boutin er reizhiad E/D a oa an okted - neket evel ar reizhiadoù restroù dre enrolladenn. Bezañ kreizennet war an destenn evit enkorfañ tost pep tra en deus graet dar sanioù Unix bezañ talvoudus-tre, ha broudet en deus da ziorren ostilhoù simpl hag hollek a chellfed kenstrollañ aes evit kas da benn trevelloù ad hoc luzietoch. Bezañ degemeret an destenn hag an okted en deus lakaet ar reizhiad e-tailh da vezañ kresket ha douget muioch eget reizhiadoù all. Gant red an amzer, an arloadoù diazezet war an destenn o deus graet berzh ivez e tachennoù evel al lavaroù moullañ (PostScript), hag e gwelead an arloadoù eus Protokoloù ar Genrouedad, da sk. Telnet, FTP, SSH, SMTP, HTTP hag SIP.